জন টলকিয়ন (যাজক)
জন ফ্রান্সিস রুয়েল টলকিয়ন (১৬ নভেম্বর ১৯১৭ - ২২ জানুয়ারি ২০০৩) ছিলেন একজন ইংরেজ যাজক। তিনি ছিলেন বিখ্যাত ইংরেজ কবি, লেখক ও অধ্যাপক জে আর আর টলকিনের জ্যেষ্ঠ পুত্র। তিনি অক্সফোর্ড, কভেন্ট্রি, বার্মিংহাম এবং স্টোক-অন-ট্রেন্টে শহরে একজন প্যারিশ যাজক হিসেবে দায়িত্ব পালন করেছেন। তিনি ইউনিভার্সিটি কলেজ অফ নর্থ স্টাফোর্ডশায়ার নামক বিশ্ববিদ্যালয়ের পাশাপাশি দুটি স্কুলেও ধর্মযাজক হিসেবে দায়িত্ব পালন করেন। তবে তার জীবদ্দশায় এবং তার মৃত্যুর পর তার বিরুদ্ধে শিশু যৌন নির্যাতনের বেশ কয়েকটি অভিযোগ উত্থাপন করা হয়েছিল। এর ফলে পুলিশ তাকে জিজ্ঞাসাবাদ করেছিল। কিন্তু অকাট্য প্রমাণের অভাবে আদালতে তার বিরুদ্ধে আনা কোনো অভিযোগের ফলেই তাকে দোষী সাব্যস্ত করা বা শাস্তি প্রদান করা হয়নি।